Ar aizsargātu nosaukumu apzīmēta vīna nozares produkta specifikācijā izdarāma Savienības grozījuma pieteikuma publikācija saskaņā ar Eiropas Parlamenta un Padomes Regulas (ES) Nr. 1308/2013 97. panta 3. punktu

(2022/C 226/07)

Šī publikācija dod tiesības divu mēnešu laikā no šīs publikācijas dienas pret šo pieteikumu izteikt iebildumus atbilstīgi Eiropas Parlamenta un Padomes Regulas (ES) Nr. 1308/2013 98. pantam (1).

PRODUKTA SPECIFIKĀCIJĀ IZDARĀMA SAVIENĪBAS GROZĪJUMA PIETEIKUMS

“Colli di Rimini”

PDO-IT-A0297-AM03

Pieteikuma iesniegšanas datums: 11.2.2021.

1. Pieteikuma iesniedzējs un tā likumīgās intereses

Consorzio vini di Romagna [Romagna vīna apvienība]

Ar ACVN apzīmētā produkta ražotāju apvienība

2. Produkta specifikācijas punkts, uz kuru attiecas grozījums vai grozījumi

☒ Produkta nosaukums

☐ Vīnkopības produkta kategorija

☐ Saikne

☒ Tirdzniecības ierobežojumi

3. Grozījuma apraksts un pamatojums

3.1. Nosaukuma maiņa no “Colli di Rimini” uz “Rimini”

Nosaukuma “Rimini” izmantošana “Colli di Rimini” vietā tika pieprasīta, jo tas precīzāk identificē Rimini provincē esošo ģeogrāfisko ražošanas apgabalu — teritoriju, kas stiepjas no kalnu rajoniem līdz jūras līmenim. Ģeogrāfiskā atsauce uz nosaukumu “Rimini” ir ne tikai precīzāka un tiešāka, bet arī saskanīgāka un labāk saistīta ar teritoriju, ko pārstāv ACVN. Tas atvieglos saziņu, pārdodot produktu un popularizējot apgabalu sinerģijā ar vispāratzīto tūrisma zīmolu “Rimini”, kas ir ražošanas apgabala ekonomikas un kultūras centrs.

Tāpēc tas ir ACVN daļējs grozījums, kas neietekmē nosaukuma ģeogrāfisko identitāti vai ar to apzīmētā produkta ražošanas apgabala robežas, bet gan labāk sasaista vīnu nosaukumu ar ģeogrāfisko nosaukumu “Rimini”.

Grozījums attiecas uz visiem vienotā dokumenta punktiem, kuros ir minēts nosaukums.

3.2. Noteikumi par iepakošanu noteiktajā ģeogrāfiskajā apgabalā

Grozījums attiecas uz noteikumu par pildīšanu pudelēs noteiktajā ražošanas apgabalā. Ar ACVN “Rimini” apzīmētā produkta ražotāju mērķis ir ar šo grozījumu novērst nepilnību produkta specifikācijas sākotnējā tekstā, kas apstiprināts 1996. gada beigās — laikā, kad vispārējos noteikumos par valsts vai ES cilmes vietas nosaukumiem bija paredzēts, ka pildīšana pudelēs un iepakošana jāveic noteiktajā apgabalā. Šis vispārējais noteikums tika ieviests pēc Eiropas Savienības Tiesas 2000. gada 16. maija sprieduma lietā C-388/95.

Grozījuma iemesls ir vajadzība saglabāt ar ACVN “Rimini” apzīmēto vīnu kvalitāti, garantēt to izcelsmi un nodrošināt rezultatīvu un savlaicīgu kontroli.

Ir pamats domāt, ka transportēšana un pildīšana pudelēs ārpus ražošanas apgabala var apdraudēt “Rimini” vīna kvalitāti, jo tas varētu tikt pakļauts redoksreakcijām, pēkšņām temperatūras izmaiņām un mikrobioloģiskai kontaminācijai. Šīs parādības jo īpaši var nelabvēlīgi ietekmēt fizikāli ķīmiskās īpašības (minimālais kopējais skābums, minimālais bezcukuru ekstrakta saturs utt.) un organoleptiskās īpašības (krāsa, smarža un garša).

Jo transportēšanas attālums ir lielāks, jo minētie riski nopietnāki. Savukārt pildīšana pudelēs izcelsmes apgabalā palīdz saglabāt produkta īpašības un kvalitāti, jo vīna sūtījumi netiek transportēti vispār vai tiek transportēti tikai nelielos attālumos.

Minētie aspekti, kā arī pieredze un dziļas tehniskās un zinātniskās zināšanas par vīnu īpašajām iezīmēm, ko gadu gaitā ieguvuši ar cilmes vietas nosaukumu “Rimini” apzīmētā produkta ražotāji, nodrošina, ka pildīšanu pudelēs var veikt izcelsmes apgabalā, izmantojot labākos tehnoloģiskos piesardzības pasākumus, lai saglabātu visas šīs specifikācijas aptverto vīnu fizikālās, ķīmiskās un organoleptiskās īpašības.

Vēl viens mērķis pildīšanai pudelēs ražošanas apgabalā ir iespēju robežās atvieglot kompetentās struktūras veiktās pārbaudes un tādējādi nodrošināt maksimālu efektivitāti, rezultativitāti un izmaksu lietderību. Ārpus ražošanas apgabala šo prasību izpildi nevar nodrošināt tādā pašā mērā.

Laikā, kad “Rimini” vīns tiek pildīts pudelēs, kontroles struktūra saskaņā ar attiecīgo inspekciju plānu var ļoti ātri ieplānot inspekcijas apmeklējumus visos iesaistītajos uzņēmumos ražošanas apgabalā.

Mērķis ir sistemātiski nodrošināt, ka pudelēs drīkst pildīt tikai ar ACVN “Rimini” apzīmēta vīna sūtījumus. Tas, radot vien nelielas izmaksas ražotājiem, ļauj sasniegt labākus rezultātus pārbaužu rezultativitātes ziņā ar mērķi nodrošināt patērētājiem maksimālas vīna autentiskuma garantijas.

Turklāt saskaņā ar spēkā esošajiem valsts tiesību aktiem un nolūkā aizsargāt iepriekš pastāvošās tiesības pudeļu pildīšanas uzņēmumi var pieteikties uz atkāpes piemērošanu, lai turpinātu pildīšanu pudelēs savās telpās, kas atrodas ārpus noteiktā apgabala, ar nosacījumu, ka tie Lauksaimniecības, pārtikas un mežsaimniecības politikas ministrijai iesniedz attiecīgu pieteikumu, kā arī nodrošina dokumentāciju, kas apliecina, ka ar ACVN “Rimini” apzīmētus vīnus tie ir pildījuši pudelēs vismaz divus no pieciem gadiem pirms tā grozījuma stāšanās spēkā, ar kuru ievieš prasību par pildīšanu pudelēs šajā apgabalā (tam nav jābūt nepārtrauktam divu gadu periodam). Šis grozījums attiecas uz vienotā dokumenta 1.9. punktu “Papildu nosacījumi”.

3.3. Atkāpe par vīndarību noteiktajā apgabalā

Atkāpjoties no vīnogu audzēšanas apgabala robežām, vīndarības apgabala robežas var noteikt tā, lai tas aptvertu visu Rimini provinci. Šī atkāpe tika paredzēta specifikācijā uzreiz pēc tam, kad 1996. gadā tika atzīts ACVN, tāpēc ir uzskatīts, ka ir lietderīgi šo nosacījumu skaidri iekļaut vienotā dokumenta 1.9. punktā “Papildu nosacījumi”. Tāpēc tas ir grozījums vienotā dokumenta veidlapā, lai tajā iekļautu informāciju par prasību, kas vienmēr ir bijusi iekļauta specifikācijā saskaņā ar piemērojamajiem ES un valsts tiesību aktiem.

Grozījums attiecas uz vienotā dokumenta 1.9. punktu “Papildu nosacījumi”.

3.4. Saikne ar ģeogrāfisko apgabalu

Saiknes apraksts ir paplašināts, iekļaujot vīnkopības produktu attiecīgās kategorijas, dabas faktorus un cilvēkfaktorus, kā arī cēlonisko saikni starp tiem un galaprodukta īpašībām.

Grozījumi attiecas uz produkta specifikācijas 8. punktu un vienotā dokumenta 8. punktu “Saikne ar ģeogrāfisko apgabalu”.

VIENOTAIS DOKUMENTS

1. Produkta nosaukums

Rimini

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

15. Vīns no vēlīni novāktām, žuvušām vīnogām

4. Vīna vai vīnu apraksts

1. “Rimini”Bianco

ĪSS APRAKSTS

ACVN “Rimini”Bianco vīniem ir dažādas intensitātes salmu dzeltena krāsa, maigs aromāts diapazonā no augļaina līdz ziedu aromātam un aromātiska un harmoniska, sausa līdz vidēji sausa garša.

Minimālā kopējā spirta tilpumkoncentrācija: 11 %.

Minimālais bezcukuru ekstrakta saturs: 15 g/l.

Visi neminētie analītiskie parametri atbilst ierobežojumiem, kas noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

2. “Rimini”Rosso

ĪSS APRAKSTS

ACVN “Rimini”Rosso vīnu krāsa ir no rubīnsarkanas līdz granātsarkanai, un tiem ir harmoniska un var būt tanīniem raksturīga garša ar iespējamām sarkano augļu un zālaugu niansēm, pikantām vai minerāliem raksturīgām notīm.

Minimālā kopējā spirta tilpumkoncentrācija: 11,50 %.

Minimālais bezcukuru ekstrakta saturs: 20 g/l.

Visi neminētie analītiskie parametri atbilst ierobežojumiem, kas noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

3. “Rimini”Rosso Riserva

ĪSS APRAKSTS

ACVN “Rimini”Rosso Riserva vīnu krāsa ir no intensīvi rubīnsarkanas līdz granātsarkanai, tiem piemīt bagātīgs, vīnam raksturīgs aromāts, dažreiz ar zālaugu vai minerālu, kā arī koksnes notīm, piesātināta, izturēta un harmoniska, sausa līdz vidēji sausa garša ar elegantu struktūru un, iespējams, ar tanīniem piemītošu raksturu.

Minimālā kopējā spirta tilpumkoncentrācija: 12,50 %.

Minimālais bezcukuru ekstrakta saturs: 22 g/l.

Visi neminētie analītiskie parametri atbilst ierobežojumiem, kas noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

4. “Rimini”“Cabernet Sauvignon”

ĪSS APRAKSTS

ACVN “Rimini”“Cabernet Sauvignon” vīniem ir rubīnsarkana vai izteikti rubīnsarkana krāsa, raksturīgs ēterisks, dažreiz pikants vai zālaugu aromāts un piesātināta, harmoniska, sausa līdz vidēji sausa garša, dažreiz ar viegli izteiktu tanīniem piemītošu raksturu.

Minimālā kopējā spirta tilpumkoncentrācija: 11,5 %.

Minimālais bezcukuru ekstrakta saturs: 20 g/l.

Visi neminētie analītiskie parametri atbilst ierobežojumiem, kas noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. “Rimini”“Cabernet Sauvignon”Riserva

ĪSS APRAKSTS

ACVN “Rimini”“Cabernet Sauvignon”Riserva vīniem ir izteikti rubīnsarkana krāsa ar granātsarkanām nokrāsām, raksturīgs ēterisks zālaugu aromāts un piesātināta, harmoniska garša, dažreiz ar viegli izteiktu tanīniem piemītošu raksturu.

Minimālā kopējā spirta tilpumkoncentrācija: 12,00 %.

Minimālais bezcukuru ekstrakta saturs: 26 g/l.

Visi neminētie analītiskie parametri atbilst ierobežojumiem, kas noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

6. “Rimini ”“Biancame”

ĪSS APRAKSTS

ACVN “Rimini”“Biancame” vīniem ir gaiša salmu dzeltena krāsa ar zaļganu nokrāsu, raksturīgs aromāts ar iespējamām ziedu notīm un svaiga un līdzsvarota, sausa līdz vidēji sausa garša.

Minimālā kopējā spirta tilpumkoncentrācija: 10,50 %.

Minimālais bezcukuru ekstrakta saturs: 15 g/l.

Visi neminētie analītiskie parametri atbilst ierobežojumiem, kas noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

7. “Rimini”“Sangiovese”

ĪSS APRAKSTS

ACVN “Rimini”“Sangiovese” vīniem ir rubīnsarkana krāsa, dažreiz ar violetu nokrāsu, tiem ir vīnam raksturīgs un var būt ziedu vai minerālu aromāts un harmoniska, sausa līdz vidēji sausa garša ar tanīniem piemītošu raksturu.

Minimālā kopējā spirta tilpumkoncentrācija: 11,50 %.

Minimālais bezcukuru ekstrakta saturs: 20 g/l.

Visi neminētie analītiskie parametri atbilst ierobežojumiem, kas noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

8. “Rimini”“Sangiovese”Superiore

ĪSS APRAKSTS

ACVN “Rimini”“Sangiovese”Superiore vīniem ir rubīnsarkana krāsa, dažreiz ar violetu nokrāsu, iespējams ziedu aromāts, bet garša ir harmoniska, sausa, var būt ar tanīniem piemītošu raksturu.

Minimālā kopējā spirta tilpumkoncentrācija: 12,50 %.

Minimālais bezcukuru ekstrakta saturs: 24 g/l.

Visi neminētie analītiskie parametri atbilst ierobežojumiem, kas noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

9. “Rimini”“Sangiovese”Riserva

ĪSS APRAKSTS

ACVN “Rimini”“Sangiovese”Riserva vīniem ir rubīnsarkana krāsa, intensīvs, dažreiz arī ziedu aromāts un sausa, harmoniska garša, kas var būt ar tanīniem piemītošu raksturu. Minimālā kopējā spirta tilpumkoncentrācija: 13,00 %.

Minimālais bezcukuru ekstrakta saturs: 26 g/l.

Visi neminētie analītiskie parametri atbilst ierobežojumiem, kas noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

10. “Rimini”Rebola Secco

ĪSS APRAKSTS

ACVN “Rimini”Rebola Secco vīnu krāsa ir no gaiši salmu dzeltenas līdz zeltaini dzeltenai, tiem ir raksturīgs maigs augļu aromāts un harmoniska, maiga garša un izteikta struktūra.

Minimālā kopējā spirta tilpumkoncentrācija: 12,00 %.

Minimālais bezcukuru ekstrakta saturs: 17 g/l.

Visi neminētie analītiskie parametri atbilst ierobežojumiem, kas noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

11. “Rimini”Rebola Passito

ĪSS APRAKSTS

ACVN “Rimini”Rebola Passito vīnu krāsa ir no zeltaini dzeltenas līdz dzintarainai, tiem piemīt raksturīgs intensīvs augļu aromāts, dažreiz ar zemes notīm, un piesātināta, salda un samtaina garša, kas līdzsvarota ar skābumu.

Minimālā kopējā spirta tilpumkoncentrācija: 17,00 %.

Minimālais bezcukuru ekstrakta saturs: 24 g/l.

Visi neminētie analītiskie parametri atbilst ierobežojumiem, kas noteikti valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 12,5 Minimālais kopējais skābums 4,0 g/l (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

a. Īpašās vīndarības metodes

—

b. Maksimālais ražas iznākums

1. “Rimini”Bianco, t. sk. ar norādi Riserva: 84 hl no hektāra.

2. “Rimini”Rosso: 77 hl no hektāra.

3. “Rimini ”“Biancame”: 84 hl no hektāra.

4. “Rimini”“Cabernet Sauvignon”: 77 hl no hektāra.

5. “Rimini”“Cabernet Sangiovese”: 77 hl no hektāra.

6. “Rimini”Rebola: 77 hl no hektāra.

7. “Rimini”Rebola Passito: 55 hl no hektāra.

6. Noteiktais ģeogrāfiskais apgabals

Vīnogas, kas paredzētas ar reģistrēto cilmes vietas nosaukumu “Rimini” apzīmētiem vīniem, jāražo Rimini provinces administratīvajās robežās, izņemot teritorijas, kas atrodas otrpus valsts autoceļam Nr. 16 (Adrijas piekrastes automaģistrāle), un visu pašvaldības Bellaria Igea Marina teritoriju.

7. Vīna vīnogu šķirnes

“Alicante N.”

“Biancame B.”

“Bombino Bianco B.”

“Cabernet Franc N.” — “Cabernet”

“Cabernet Sauvignon N.” — “Cabernet”

“Merlot N.”

“Montepulciano N.”

“Petit Verdot N.”

“Pignoletto B.” — “Grechetto Gentile”

“Rebo N.”

“Sangiovese R.”

“Syrah N.”

“Trebbiano Romagnolo B.” — “Trebbiano”

8. Saiknes apraksts

8.1. Dati par ģeogrāfisko apgabalu un dabas faktoriem, kuri ir būtiski saiknei

Ar ACVN “Rimini” apzīmētā produkta ģeogrāfisko apgabalu norobežo Po ielejas dienvidu daļa un Itālijas pussalas teritorija, tāpēc tas atrodas vidē, ko spēcīgi ietekmē jūra.

Teritorija atrodas perpendikulāri krasta līnijai un ir sadalīta trīs galvenajos hidrogrāfiskajos baseinos — Marecchia, Conca un Marano — un četros sekundārajos hidrogrāfiskajos baseinos — Uso, Rio Melo, Ventena un Tavollo.

Paralēli jūrai un virzoties pa trīs minēto hidrogrāfisko baseinu trajektorijām augstums no ielejas apgabala (zem 60 m virs jūras līmeņa) palielinās līdz pakājēm raksturīgākai un plašākai ainavai (60–250 m virs jūras līmeņa) un līdz augstākam, kalnainākam apvidum (200–400 m virs jūras līmeņa) tālāk iekšzemē, kur raksturīgi arī kompakti akmeņu atsegumi.

Lielākā daļa vīndārzu atrodas pakalnu apgabalā, kas vislabāk raksturo šo teritoriju, jo īpaši attiecībā uz pakāpenisku pāreju no ielejai un piekrastes apgabalam tipiskajām ainavām uz lēzenākām Apenīnu centrālās un dienvidu daļas nogāzēm.

Pedoloģija

Ģeoloģiskā ziņā ar ACVN “Rimini” apzīmētā produkta kalnainā teritorija ir diezgan viendabīga. Ainavu veido galvenokārt plaši, nelieli pakalni (vidējais slīpums: 5–25 %). Var noteikt trīs galvenos apgabalus ar pietiekami viendabīgām pedoloģiskajām īpašībām.

— Pirmais apgabals sakrīt ar Marecchia ielejas vidusdaļas un augšdaļas teritoriju, kuras augsnēm raksturīgs augsts māla saturs, vāji sārmains pH, augsts aktīvā kaļķa saturs, jo īpaši Marecchia upes labajā krastā, un zems vai vidējs organiskās vielas saturs augstāko pakalnu augsnē.

— Vidū esošajā kalnainajā joslā, kas ietver Marano un Conca ielejas, augsnes mēdz būt smilšmālainas, ļoti bieži ar dūņainu un dažreiz mālainu saturu, vāji sārmainu pH, augstu aktīvā kaļķa saturu un zemu organiskās vielas saturu.

— Visbeidzot, iekšzemes apgabalos, kas ir Conca ielejas augstākie pakalni, augšņu sastāvs mēdz būt irdenāks, un ļoti bieži sastopams duļķains un dažreiz mālains saturs (atsevišķos apgabalos, jo īpaši ielejas pamatnē), pH ir vāji sārmains vai sārmains, kaļķakmens saturs parasti ir augsts, bet organiskās vielas saturs — zems.

Augsnes

Augšņu nogāžu slīpums ir neliels vai vidējs (parasti no 5 līdz 25 %). Tās sastāv galvenokārt no mālainiem vai pelītiskiem iežiem ar smilšainiem starpslāņiem, kas veidojušies pliocēnā un cēlušies no jūras (zilā māla formācija un Borello smilšakmens formācija).

— Sastāvs ir smalks vai vidēji smalks, un skābekļa pieejamība ir no vidējas līdz labai.

— Augsnes parasti ir kaļķainas, bet zemes apakšējos slāņos kaļķakmens ir maz vai nav vispār. Augsnes ir vidēji sārmainas.

Klimata īpašības

— Gada vidējā temperatūra ir 13,2 °C. Vidējā temperatūra aukstākajā mēnesī ir 3,4 °C. Trīs mēnešus vidējā temperatūra ir 20 °C vai augstāka. Gada temperatūras diapazons ir 18,8 °C.

— Klimata klasifikācijas ziņā tas ierindots starp mērenu piekrastes un mērenu subkontinentālu klimatu.

— Vinklera bioklimatiskais indekss ir no 2 100 līdz 2 200 grāddienām.

— Gada vidējais kopējais nokrišņu daudzums ir 754 mm, un gada laikā tie sadalīti diezgan vienmērīgi; maksimālais nokrišņu daudzums — 229 mm — vērojams rudenī, bet minimālais — 164 mm — ziemā; vidējais nokrišņu daudzums vasarā ir 188 mm, bet pavasarī — 173 mm.

8.2. Dati par produkta kvalitāti vai īpašībām, kas lielā mērā vai pilnīgi saistītas ar tā ģeogrāfisko vidi

Pie 1. kategorijas “Vīns” un 15. kategorijas “Vīns no vēlīni novāktām, žuvušām vīnogām” piederošo vīnu specifiskās īpašības nosaka ar ACVN “Rimini” apzīmētā produkta teritorijas vides, klimata un augsnes īpašību kombinācija.

1. kategorija “Vīns”.

Augšņu specifiskais kaļķaini mālainais cilmiezis ar vidēji zemu auglību nodrošina šiem vīniem (jo īpaši sarkanvīniem) augstu potenciālo sausnas saturu un spirta saturu, labu krāsas intensitāti un augstu polifenolu saturu. Tas nozīmē, ka iegūtie vīni ir labi piemēroti nogatavināšanai. Turklāt jūras tuvums pozitīvi ietekmē vīnogulāju augšanas ciklu, kam labvēlīga labi vēdināta vējaina vide un mērens nokrišņu daudzums vasarā, un temperatūra, kas ziemā nav pārāk zema un vasarā nav pārāk augsta. Šie apstākļi ir piemēroti ar ACVN apzīmētā produkta ģeogrāfiskajā apgabalā audzēto tādu vīnogulāju šķirņu vīnogu līdzsvarotam nogatavošanās procesam un īpašību izcelšanai kā “Sangiovese” (izvēlētā šķirne apgabalā) un “Cabernet Sauvignon”, ko izmanto vai nu atsevišķi vai jauc ar citu šķirņu, piemēram, “Cabernet Franc”, “Merlot” un “Syrah”, vīnogām, lai ražotu sārtvīnu kategorijas “Rimini” vīnus. Šo vīnu krāsa ir no rubīnsarkanas līdz granātsarkanai, dažreiz ar violetu nokrāsu. To garšai raksturīgas zālaugu vai minerālu notis atkarībā no izmantoto šķirņu maisījuma, un to garša ir no sausas līdz vidēji sausai.

Baltvīnu gatavošanā izmanto vīnogulāju šķirņu “Grechetto Gentile”, “Trebbiano”, “Bombino Bianco” un “Biancame” vīnogas, un baltvīnam vinificē arī “Sangiovese” vīnogas. Arī labvēlīgo klimatisko apstākļu dēļ šie vīni ir svaigi un aromātiski. Atkarībā no izmantotajām šķirnēm to krāsa ir no dažādas intensitātes salmu dzeltenas līdz zeltainai. Tiem piemīt augļaina vai ziedaina smarža, un sausa vai vidēji sausa garša.

15. kategorija “Vīns no vēlīni novāktām, žuvušām vīnogām”.

Iepriekš aprakstītās specifiskās vides īpašības un jo īpaši jūras tuvums nodrošina labu ventilāciju, kas ir perfekti piemērota veselīgu vīnogu iegūšanai. Tas nozīmē, ka apstākļi ir ideāli, lai vīnogas atstātu izžūt uz vīnogulājiem vai sietiem vai telpās ar atbilstīgi kontrolētu vidi. Žūšanas process izceļ šajā ģeogrāfiskajā apgabalā tradicionāli audzēto tādu vīnogulāju šķirņu īpašības kā “Grechetto Gentile”, no kuras gatavo “Rimini”Rebola Passito vīnu. Šie vīni ir saldi, harmoniski un līdzsvaroti, to krāsa ir no zeltaini dzeltenas līdz dzintarainai, tie ir piesātināti ar ekstraktiem, un dažreiz tajos jūtamas zemes notis.

8.3. Cilvēkfaktori, kas būtiski saiknei ar teritoriju, un vēsturiskā informācija

Cilvēkfaktoriem ir būtiska ietekme uz saikni starp ACVN “Rimini” un teritoriju. Gadu gaitā vīnkopji ir sasnieguši augstu profesionalitātes un kompetences līmeni vīndārzu apsaimniekošanā, izvēloties labākās vietas novietojuma un vērsuma ziņā un izceļot labākos no vīnogulājiem, kuri tradicionāli audzēti ražošanas apgabalā, piemēram, “Sangiovese” un “Cabernet Sauvignon”, ko izmanto sarkanvīniem, un “Grechetto”“Gentile”, “Trebbiano” un “Biancame”, ko izmanto baltvīniem. Laika gaitā tie ir pielāgojuši vīna ražošanā izmantoto šķirņu klāstu, nostiprinot ģeogrāfiskajā apgabalā vairāk sastopamo un interesantāko vīnogulāju izmantošanu, lai stiprinātu saikni ar šo teritoriju, un likvidējot mazāk interesantas vai nepietiekami sastopamās šķirnes vai ierobežojot to īpatsvaru līdz mazākam procentuālajam daudzumam vīnu sastāvā.

Vīnkopji ir izvēlējušies izmantot nelielu vīnogu ražu — no 11 līdz 12 tonnām no hektāra —, lai nodrošinātu, ka iegūtajiem vīniem ir augstāka kvalitāte.

Viens no tradicionālo vīnkopības metožu piemēriem ir vīnogu atstāšana izžūšanai uz vīnogulājiem, uz sietiem vai telpās, kurās tiek kontrolēta temperatūra. Konkrētāk, “Rimini”Rebola Passito vīnu ražo no “Grechetto Gentile” vīnogām, no kurām iegūtā vīna iznākums ir ļoti zems, proti, nepārsniedz 50 %.

Vēl viena metode ir “Sangiovese” vīnogu vinifikācija baltvīnam, lai tās varētu izmantot maisījumā ar citām baltogu šķirņu vīnogām pat 60 % apmērā, ražojot “Rimini” baltvīnus.

Vīnkopjiem ir arī ievērojamas zināšanas par tādu sarkanvīnu ar ACVN nogatavināšanu, kuriem var izmantot apzīmējumu “Riserva”, ja tie izturēti vismaz 24 mēnešus, skaitot no ražas gada 1. decembra. Tie ir ļoti labi strukturēti, harmoniski vīni, kas laika gaitā kļuvuši ļoti slaveni tirgū. Šos svaigos un aromātiskos baltvīnus augstu vērtē un ir iecienījuši tūristi Rimini tikšanās vietās un pludmalēs, kur tos patērē kā aperitīvus, kā arī kopā ar vietējiem ēdieniem.

Vēsturiskā informācija

Ar ACVN “Rimini” apzīmētā vīna ražošanas teritorijā pastāv senas vīna ražošanas un vīnogu audzēšanas tradīcijas. Pirmie apstiprinātie pierādījumi par vīnogulāju audzēšanu ir datēti jau ar 7./8. gadsimtu pirms mūsu ēras, proti, Villanova etrusku kapenēs Verucchio atrasti Vitis vinifera ziedputekšņi un sēklas. Dokumenti liecina, ka vīnkopība Rimini kopš tā laika ir turpinājusies bez pārtraukuma:

— etruski ieviesa vīnogulāju garo apgriešanu un audzēšanas metodi “sostegno vivo”, t. i., vīnogulāju audzēšanu, izmantojot koka balstus,

— līdz ar romiešu ierašanos 3. gadsimtā pirms mūsu ēras vīnkopība un vīna ražošana bija ievērojami attīstījusies un kļuvusi par galveno ekonomikas pīlāru,

— vairākos latīņu vēsturnieku aprakstošajos pārskatos un ziņojumos ir atzinīgi vērtēta vietējo vīndārzu lielā raža, kas bija pietiekama, lai ilgstoši saglabātu spēcīgu eksportu uz Romu,

— atrastas arī vīna amforas, kas apdedzinātas romiešu krāsnīs Rimini laikposmā no 3. gadsimta pirms mūsu ēras līdz 3. gadsimtam mūsu ērā.

Ir daudz dokumentu arī saistībā ar Rimini viduslaiku statūtiem, kuros paredzēti sīki noteikumi par dzīvi pilsētā un tās rajonā un kuros ir daudz norāžu par vīnkopību un vīndarību (vīna uzglabāšanu, pārvadāšanu, tirdzniecību un patēriņu). Tie atspoguļo to nodoto zināšanu mantojumu, kuras var uzskatīt par pamatu zināšanām un pieredzei vīnkopībā un kurām ir bijusi tik liela ietekme uz cilvēkfaktoriem un saikni ar pašreizējā ACVN “Rimini” teritoriju.

9. Īpašas papildu prasības (iepakojums, marķējums, citas prasības)

Vīndarības apgabals

Tiesiskais regulējums:

ES tiesību akti.

Papildu nosacījuma veids:

atkāpe par ražošanu noteiktajā ģeogrāfiskajā apgabalā.

Nosacījuma apraksts:

papildus vīnogu audzēšanas apgabalam, kas aprakstīts punktā par noteikto ģeogrāfisko apgabalu, “Rimini” vīnu ražošanai paredzēto vīnogu vinifikācija var notikt arī jebkurā Rimini provinces administratīvajā vienībā saskaņā ar Komisijas Deleģētās regulas (ES) 2019/33 5. pantu.

Iepakošana noteiktajā apgabalā

Tiesiskais regulējums:

ES tiesību akti.

Papildu nosacījuma veids:

pildīšana pudelēs noteiktajā ģeogrāfiskajā apgabalā.

Nosacījuma apraksts:

ar ACVN “Rimini” apzīmētie vīni jāpilda pudelēs noteiktajā apgabalā, proti, Rimini provinces administratīvajā teritorijā.

Grozījuma iemesls ir vajadzība saglabāt ar ACVN “Rimini” apzīmēto vīnu kvalitāti, garantēt to izcelsmi un nodrošināt rezultatīvu un savlaicīgu kontroli.

Transportēšana un pildīšana pudelēs ārpus ražošanas apgabala var apdraudēt “Rimini” vīna kvalitāti, jo tas varētu tikt pakļauts iespējamām redoksreakcijām, pēkšņām temperatūras izmaiņām un mikrobioloģiskai kontaminācijai. Šīs parādības jo īpaši var nelabvēlīgi ietekmēt fizikāli ķīmiskās īpašības (minimālais kopējais skābums, minimālais bezcukuru ekstrakta saturs utt.) un organoleptiskās īpašības (krāsa, smarža un garša).

Jo transportēšanas attālums ir lielāks, jo minētie riski nopietnāki. Savukārt pildīšana pudelēs izcelsmes apgabalā palīdz sniegt labāku garantiju attiecībā uz to, ka tiks saglabātas produkta īpašības un kvalitāte, jo vīna sūtījumi netiek transportēti vispār vai tiek transportēti tikai nelielos attālumos.

Minētie aspekti, kā arī pieredze un dziļas tehniskās un zinātniskās zināšanas par vīnu īpašajām iezīmēm, ko gadu gaitā ieguvuši ar cilmes vietas nosaukumu “Rimini” apzīmētā produkta ražotāji, nodrošina, ka pildīšanu pudelēs var veikt izcelsmes apgabalā, izmantojot labākos tehnoloģiskos piesardzības pasākumus, lai saglabātu visas šīs specifikācijas aptverto vīnu fizikālās, ķīmiskās un organoleptiskās īpašības.

Vēl viens mērķis pildīšanai pudelēs noteiktajā ražošanas apgabalā ir iespēju robežās atvieglot kompetentās struktūras veiktās pārbaudes un tādējādi nodrošināt maksimālu efektivitāti, rezultativitāti un izmaksu lietderību. Ārpus ražošanas apgabala šo prasību izpildi nevar nodrošināt tādā pašā mērā.

Laikā, kad “Rimini” vīns tiek pildīts pudelēs, kontroles struktūra, kas veic ikgadējo pārbaudi par atbilstību specifikācijas noteikumiem, saskaņā ar attiecīgo inspekciju plānu var ļoti ātri ieplānot inspekcijas apmeklējumus visos iesaistītajos uzņēmumos ražošanas apgabalā. Mērķis ir sistemātiski nodrošināt to, ka pudelēs var pildīt tikai tāda “Rimini” vīna partijas, attiecībā uz kuru vispirms ir saņemts sertifikāts par to, ka tas izturējis inspekcijas struktūras veiktos fizikāli ķīmiskos un organoleptiskos testus. Tas, radot vien nelielas izmaksas ražotājiem, ļauj sasniegt labākus rezultātus pārbaužu rezultativitātes ziņā ar mērķi nodrošināt patērētājiem maksimālas vīna autentiskuma garantijas.

Turklāt saskaņā ar spēkā esošajiem valsts tiesību aktiem un nolūkā aizsargāt iepriekš pastāvošās tiesības pudeļu pildīšanas uzņēmumi var pieteikties uz atkāpes piemērošanu, lai turpinātu pildīšanu pudelēs savās telpās, kas atrodas ārpus noteiktā apgabala, ar nosacījumu, ka tie Lauksaimniecības, pārtikas un mežsaimniecības politikas ministrijai iesniedz attiecīgu pieteikumu, kā arī nodrošina dokumentāciju, kas apliecina, ka ar ACVN “Rimini” apzīmētus vīnus tie ir pildījuši pudelēs vismaz divus no pieciem gadiem pirms tā grozījuma stāšanās spēkā, ar kuru ievieš prasību par pildīšanu pudelēs šajā apgabalā (tam nav jābūt nepārtrauktam divu gadu periodam).

Saite uz produkta specifikāciju

http://www.politicheagricole.it/flex/cm/pages/ServeBLOB.php/L/IT/IDPagina/16522

(1) OV L 347, 20.12.2013., 671. lpp.